L’insla dal stgazi – in gieu da leger
Or da „Gleitflug“

En ina ustaria dal port ha Jim emprendì d’enconuscher il vegl chapitani Flint. Suenter varsaquants magiels rum ha el raquintà a Jim da l’insla dal stgazi. Jim ha tadlà cun grond interess tut quai ch’il vegl chapitani raquintava ed ha lura decidì da tschertgar il stgazi. Cun sia pitschna bartga a vela è el sa mess sin via.
Ti pos ussa esser tez Jim e tschertgar il stgazi, cun leger attentamain ils texts.
Per che ti vegnias tar ils dretgs numers, stos ti persequitar fitg precis la via da Jim sin la carta e schliar endretg las incumbensas.
Cumenza tar il text 1 e sin la carta tar post 1:

1	Ti ès damai sin la bartga da Jim. A l’orizont cumparan las conturas da l’insla. Ti stos navigar vinavant en direcziun da l’ost enfin che ti arrivas en in golf.
2	In numer dus na datti nagliur sin l’insla.Tschertga il golf nua che Jim è navigà e legia lura vinavant tar il numer correspundent!
3	Ti passentas l’entira notg or en il liber senza remartgar insatge spezial. L’autra damaun chattas ti in culm anc pli aut. Quel ascendas ti ussa. 
4	Schebain che ti has tschertgà vaira ditg, na chattas ti nagin mussavia. Quai è chapibel, il crap n’è gea betg alv. Ti stos damai tschertgar vinavant il crap alv.
5	Arrivà en il cuvel vegns ti tementà d’in gnugnim vilà dad in urs. Ti scappas enavos tar il skelet e badas che ti es suandà il bratsch dretg.
6	Suenter blers daguts da suaditsch èsi reussì a tai da surventscher il culm. Enten far notg vesas ti la glisch da la tur da Singal. Schegea ch’igl è fitg malsegir da descender la notg, vas ti immediat a la tschertga da la tur. 
7	Tia direcziun elegida era faussa. Ti arrivas tar la cascada, nua ch’i n’è betg pussibel da vegnir vinavant. Ti stos turnar enavos gugent u navidas. 
8	Era sche ti chavas fin a trais meters profundamain en la terra, vegns ti a chattar qua be ragischs. Ponderescha ina giada: Il sulegl leva a l’ost, consequentamain mussa la sumbriva encunter vest. Turna enavos tar il tschep ed emprova anc ina giada tia fortuna!
9	Ti badas svelt, ch’il flum maina memia pauc aua e ti na rivas betg pli vinavant. Turna enavos tar il golf e tschertga la sbuccada dal flum principal.
10	 Surprendentamain vegns ti attatgà da pirats ed i ta gartegia da mitschar mo per il nair da l’ungla. Ti vas sur la collina nua che ti chattas la chamona desiderada.
11	Damai ch’il current n’è betg grond, pos ti navigar cun la bartga dal flum si. Pir tar la cascada na vegns ti betg pli vinavant. Renta tia bartga e descenda da la vart dretga dal flum!
12	Ti passentas l’entira notg or al liber senza remartgar insatge spezial. L’autra damaun chattasch ti in culm anc pli aut sin il qual che ti vas ussa. Sco 2!!!
13	En la planta chavorgia chattas ti in cedel. Sin quel è scrit il suandant: Spetga sin la levada dal sulegl. Dà bada en tge direcziun che la sumbriva da quest tschep mussa e la suonda var dus kilometers. Tar il pign è il stgazi zuppà.
14	Arrivà al lai, marschas ti per lung da la riva enfin l’entschatta dal lai.
15	Discplaschaivlamain ès ti navigà en direcziun dal nord ed has damai tschiffà il fauss golf. Ti crodas en ils spelms, nua che tia bartga vegn donnegiada. Pir suenter in’emna ta reusseschi da reparar puspè tia bartga e da returnar al post 1.
16	Gratulaziuns! Ti has chattà il stgazi! Igl è ina veglia chaschetta cun garnituras da mesch. Nagin carstgaun na sa tge ch’ella cuntegna. Avra ella e descriva tge ch’igl ha lien.
17	Arrivà tar la tur da Singal, crodas ti en ina profunda sien. Suenter che ti ès ta dasdà, chattas ti in skelet sper tai.
18	Qua na pos ti betg chattar in punct marcant. Ti ès marschà en la faussa direcziun. Turna enavos tar il crap e legia anc ina giada pli precis il messadi!
19	En il golf prendas ti, sco ch’il chapitani Flint ha cusseglià, curs vers la sbuccada dal flum principal.
20	La punt pendenta era marscha. Ti crodas en il flum ed arrivas nudond a l’autra riva. Da là ballinas ti cun tia vestgadira bletscha vers la punt da lain.
21	Ti chaminas per lung dal flum e traversas el tar la punt da lain.
22	La riva è pulit spundiva ed il guaud è sul e spess. Tuttina reusseschigl a tai da chattar in crap alv sin il qual è inditgada l’ulteriura direcziun da la via. 
23	In mariner ch’aveva fatg naufragi avant blers onns abitescha en quella chasa. El ta cusseglia da muntar il pli aut culm da l’insla e da spetgar fin ch’i vegn saira.
24	En il crap è sgriflà ina frizza che mussa en direcziun dal sid. Suravi remartgas ti la cifra 750. Ti chaminas damai 750 meters en la direcziun inditgada.
25	Era sche ti chavas anc trais meters profund en la terra vegns ti a chattar quà be ragischs. Ponderescha ina giada: Il sulegl leva en l’ost, consequentamain muossa la sumbriva encunter vest. Turna enavos tar il tschep ed emprova anc ina giada tia fortuna! Sco 8!!
26	La palì ta fa fadia. Tuttenina ta regordas, ch’ins definescha las varts da las auas adina en direcziun da la flussiun. Ti guatas damai enavos tar la bartga e vas da l’autra vart dal flum.
27	Quella tur grossa n’has ti franc betg vis. Ella è veglia, bandunada e na glischa per franc betg pli. I na ta resta nagut auter che da muntar anc ina giada il pli aut culm.
28	Qua na vegns ti betg vinavant. Turna enavos tar il golf!
29	L’emprima destinaziun è bunamain cuntanschida. Jim vul numnadamain cuntanscher la chasa cun laina radunda che sa chatta davos la collina.
30	Ti ta regordas co Flint ha raquintà ch’in skelet cun il bratsch sanester dettia in impurtant tip. Chamina in pau dapli ch’in kilometer en la direcziun inditgada!
31	Qua na chattas ti betg in punct marcant. Ti ès marschà en la faussa direcziun. Turna enavos tar il crap e legia anc ina giada pli precis il messadi!